ร้านตั้งอยู่ชั้น 3 ของห้างค่ะ (คนละฝั่งกับบาร์บีก้อน) ตรงข้ามร้าน red mango เล็กๆ ใกล้บันไดเลื่อน สาขานี้คนไม่พลุกพล่านเหมือนสาขาในเมืองค่ะ ดังนั้นถ้ามาวันธรรมดาวางใจได้ว่าแทบจะไม่ต้องต่อคิว ลูกค้าส่วนใหญ่ที่แวะเวียนมามักจะมากินกันเป็นครอบครัวค่ะ

เรามากินแล้วลืมขอบิลที่ร้านมาค่ะ เลยประมาณราคาของกับข้าวแต่ละอย่างที่พอจะจำได้นะคะ คิดว่าราคาในเมนูน่าจะยังไม่รวม service charge ค่ะ
•แกงเหลืองปลากระพงยอดมะพร้าวอ่อน ที่นี่มี 2 ขนาดเล็กกับใหญ่ เราเลือกเล็กจะเสริฟเป็นหม้อไฟเล็กค่ะ ราคา 240.- คือมาเพื่อสิ่งนี้เลยค่ะ แต่ค่อนข้างผิดหวัง เราว่าแกงเหลืองมันเผ็ดนำโดดมาก รสอื่นแทบสัมผัสไม่ได้ยกเว้นเผ็ดกับกลิ่นของเครื่องแกงเหลือง ยอดมะพร้าวอ่อนก็ไม่อ่อนอย่างที่คิด คือแข็งมาก ???? แต่ยังดีที่ปลากระพงคือดีมาก ไม่คาวเลยค่ะ
•ทอดมันกุ้ง จานนี้จ่ายร่วมกับบัตรเครดิต scb ลดเหลือ 99.- จาก 170.- เมื่อกินครบ 1,000 บาทค่ะ เมนูนี้เราว่าก็อร่อยตามปกตินะ
•หมึกผัดไข่เค็ม 220.- จานนี้คือเหมือนเป็นเมนูที่เป็นหน้าตาของที่นี่รึเปล่า หลายๆโต๊ะสั่ง เราก็ด้วย หมึกที่นี่เค้าสด หนุบหนึบ ซอสผัดไข่เค็มเจ้มจ้นมาก อร่อยค่ะ แบบไม่เค็มเกินไป กำลังพอดี
•ต่อจากหมึกผัดไข่เค็มเราสั่งเป็นหมึกไข่ทอดกระเทียม 220.- ในรูปคือน่ากินอลังการ แต่ของจริงทำเฟลไปนิดนึงดูไม่ค่อยอลังเท่าไหร่ แล้วรสชาติคือเค็มมมมมากกกกก แล้วหมึกไข่ก็ดันไม่ฟิน จริงๆมีแบบหมึกวงกับชิ้นหมึกมาน่าจะพอๆกัน ราคาถูกกว่านิดนึงด้วย
•หอยนางรมสด ตอนนี้ตัวละ 80.- แล้วค่ะ ตัวใหญ่แล้วก็สดมาก
•ข้าวเปล่า สั่งมาเป็นโถค่ะ
•น้ำเปล่าสิงห์ขวดเล็ก ~20.-
ส่วนเครื่องดื่มเราชอบมากค่ะ จะมีเป็น strawberry smoothies 85.- แก้วนี้จะเป็นสตรอเบอร์รี่กับกล้วยปั่นนะคะ ชอบเลยค่ะ

ร้านนี้กว้างขวางไม่แออัด การบริการของที่นี่ก็ดีนะ แต่เหมือนว่าบริการก็บริการอ่ะ เราเฉยๆ ออกแนวไม่ค่อยโอเค แต่อาหารใช้ได้ค่ะ